
Trgovački sud u Osijeku, po stečajnom sucu mr. sc. Borisu Vukoviću, povodom prijedloga stranog stečajnog upravitelja Ulrik Hägge iz Rosengrens Advokatbyrå i Göteborg AB, adresa Box 2523, 403 17 Göteborg, kojeg zastupa Marija Grgec, odvjetnica iz Zagreba, Svetice 23, za priznanje strane odluke o otvaranju stečajnog postupka i otvaranje posebnog  stečajnog postupka nad dužnikom Davorom Dubrovićem OIB: 54162476702, Novalja, Samorašnji put 36, sa privremenim boravištem u Državi Švedskoj, Göteborg, Skänegaten 17C, Lgh 1603, dana 28. prosinca 2018. godine


r i j e š i o   j e 


Odbacuje se prijedlog stranog stečajnog upravitelja Ulrik Hägge iz Rosengrens Advokatbyrå i Göteborg AB, adresa Box 2523, 403 17 Göteborg,  za priznanje strane odluke o otvaranju stečajnog postupka i otvaranje posebnog  stečajnog postupka nad dužnikom Davorom Dubrovićem OIB: 54162476702, Novalja, Samorašnji put 36, sa privremenim boravištem u Državi Švedskoj, Göteborg, Skänegaten 17C, Lgh 1603. 


Obrazloženje


Dana 10. listopada 2016. podnesen je od strane stranog stečajnog upravitelja ovome sudu prijedlog za priznanje strane odluke o otvaranju stečajnog postupka i otvaranje posebnog stečajnog postupka nad dužnikom Davorom Dubrovićem OIB: 54162476702, Novalja, Samorašnji put 36.

Naredbom predsjednice ovoga suda broj 48-Su-49/17-3 od 1. veljače 2017. godine  ovaj predmet je dodijeljen u rad ovome sucu.

Budući da ovome sudu nisu uz prijedlog za priznanje strane odluke o otvaranju stečajnog postupka priložene sve isprave propisane čl. 402. st. 2. Stečajnog zakona (Narodne novine broj 71/15 i 104/17; u daljnjem tekstu SZ), kao niti izvornik ili ovjerovljeni prijepis odluke stranog suda o otvaranju stečajnog postupka koja će biti potvrđena i pečatom "Apostille" u skladu s čl. 1., čl. 3. i čl. 4. Haške Konvencije o ukidanju potrebe legalizacije stranih javnih isprava od 5. listopada 1961. godine a u smislu odredbi Notifikacije o sukcesiji ("Narodne novine" - Međunarodni ugovori broj 4/94) sud je u smislu čl. 402. st. 3. SZ-a pozvao zaključkom predlagatelja po punomoćniku da u roku od trideset dana od dana dostave prijepisa zaključka  otkloni navedene nedostatke. 

Predlagatelj je po punomoćniku primio navedeni zaključak dana 28. lipnja 2017. godine preporučeno putem pošte, dok je putem eOglasne ploče zaključak primljen 13. srpnja 2017. godine. 

Budući da navedeni nedostaci nisu otklonjeni u danome primjerenom roku, sud je u smislu čl. 402. st. 3. i čl. 417. SZ-a odlučio kao u izreci.  

U Osijeku 28. prosinca 2018.

								         STEČAJNI SUDAC
       mr. sc. Boris Vuković



  
Zapisničar: Danijela Špeletić                                                                        

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A:
1. Predlagatelju po punomoćniku Marija Grgec, odvjetnica iz Zagreba, Svetice 23
2. e-oglasna ploča 
3. kal 31.01.2019.

